**ՀԻՄՆԱՎՈՐՈՒՄ**

ՀԱՅԱՍՏԱՆ ՀԱՆՐԱՊԵՏՈՒԹՅԱՆ ԼՈՌՈՒ ՄԱՐԶԻ ՎԱՆԱՁՈՐ ՀԱՄԱՅՆՔԻ ԱՎԱԳԱՆՈՒ 2019 ԹՎԱԿԱՆԻ ԴԵԿՏԵՄԲԵՐԻ 23 –Ի ԹԻՎ 167-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ԱՆՀՐԱԺԵՇՏՈՒԹՅԱՆ ՄԱՍԻՆ

1. Իրավական ակտի ընդունման անհրաժեշտությունը.

Ներկայացված իրավական ակտի ընդունումը պայմանավորված է՝

Վանաձորի համայնքապետարանի աշխատակազմի առևտրի և տրանսպորտը համակարգող բաժնի պետի կողմից ներկայացված զեկուցագրով, որի համաձայն անհրաժեշտություն է  առաջացել Վանաձոր համայքում ավելի կանոնակարգված երթևեկության կազմակերպման և բարելավման համար ձեռք բերել լուսաազդանշաններ և ռետինե տեսակի արհեստական անհարթություններ կառուցելու նպատակով արագության սահմանափակիչներ:

1. Առաջարկվող կարգավորման նպատակը,

Կատարելով փոփոխություններ Վանաձոր համայնքի 2020 թվականի բյուջեի եկամտային և ծախսային մասերում, բյուջեի 1392 տողով «Վարչական բյուջեի պահուստային ֆոնդից ֆոնդային բյուջե կատարվող հատկացումներից մուտքեր», 2451 տողի «Ճանապարհային նշանների տեղադրում» և «Ռետինե տեսակի արհեստական անհարթությունների կառուցում» ծրագրերով կնախատեսվեն անհրաժեշտ ֆինանսական միջոցներ նշված աշխատանքներն իրականացնելու համար, հիմք ընդունելով նախահաշվային արժեքները:

1. Նախագծերի մշակման գործընթացում ներգրավված ինստիտուտները և անձինք.

Նախագիծը մշակվել է Վանաձորի համայնքապետարանի աշխատակազմի կողմից:

4. Ակնկալվող արդյունքը.

Փոփոխությունների արդյունքում ակնկալվում է համայնքում կանոնակարգել և բարելավել երթևեկությունը: